OpenLLM-France/wikimedia huggingface dataset:
# Causse Mitjà

El Causse Mitjà (en occità Causse Mejan; en francès Causse Méjean) és el causse més elevat i més aïllat dels Grands Causses. Es tracta d'un altiplà calcari que es troba al massís Central, al departament francès de la Losera. La seva altitud mitjana supera els 1.000 m.
També és considerat un Parçan o comarca d'Occitània. Segons la proposta del diari Jornalet de divisió administrativa d'Occitània, basada en l'obra de Frederic Zégierman Le Guide des pays de France, el Causse Mitjà estaria ubicat a la regió del Llenguadoc, subregió del Gavaldà.

## Referències

* ↑ «País» (en occità). Jornalet. [Consulta: 15 gener 2025].
* ↑ «Las encontradas d’Occitània» (en occità). Jornalet, 12-06-2016. [Consulta: 6 gener 2025].
* ↑ «Lo trabalh de recuperacion de las encontradas d’Occitània contunha» (en occità). Jornalet, 30-10-2016. [Consulta: 6 gener 2025].
# Estació de Mira-sol

Mapa sinòptic de la Línia Barcelona-Vallès de FGC :
Mira-sol és una estació de ferrocarril propietat de Ferrocarrils de la Generalitat de Catalunya (FGC) situada al districte de Mira-sol de la població de Sant Cugat del Vallès a la comarca del Vallès Occidental. L'estació es troba a la línia Barcelona-Vallès per on circulen trens de les línia suburbana S1.
L'estació es va inaugurar l'any 1948 en el tram de ferrocarril entre Sant Cugat Centre i Rubí construït el 1918, per part de l'empresa Ferrocarrils de Catalunya (FCC) que estava ampliant el Tren de Sarrià cap al Vallès.
Aquesta estació s'ubica dins de la tarifa plana de l'àrea metropolitana de Barcelona, qualsevol trajecte entre dos dels municipis de l'àrea metropolitana de Barcelona valida com a zona 1. L'any 2019 va registrar l'entrada de 744.762 passatgers.

## Serveis ferroviaris

Línia Barcelona-Vallès de FGC :
| Procedència/Destinació | < | Línia | > | Procedència/Destinació |
| Barcelona - Pl. Catalunya | Sant Cugat Centre | | Hospital General | Terrassa Nacions Unides |

## Referències

* ↑ Salmerón 1988, pàg. 25.
* ↑ Salmerón 1988, pàg. 16-18.
* ↑ «Història». Ferrocarrils de la Generalitat de Catalunya. Arxivat de l'original el 2010-03-07. [Consulta: 5 juny 2011].
* ↑ «Cronologia Històrica». Ferrocarrils de la Generalitat de Catalunya. Arxivat de l'original el 2012-05-26. [Consulta: 5 juny 2011].
* ↑ «Anuari estadístic DPTOP 2019. Transport per ferrocarril». Departament de Territori i Sostenibilitat. Arxivat de l'original el 2024-03-28. [Consulta: 19 juny 2023].

## Bibliografia

* Salmerón i Bosch, Carles. El tren del Vallès: Història dels ferrocarrils de Barcelona a Sabadell i Terrassa. Barcelona: Terminus, 1988. ISBN 8440435606.

## Vegeu també

* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
# José López Garrido

José López Garrido (Vilagarcía de Arousa, 9 de juny de 1961) és un advocat i polític valencià, diputat al Congrés dels Diputats en la X Legislatura.

## Biografia

És llicenciat en Dret i en Ciències Polítiques i de l'Administració. Militant del Partido Popular, fou elegit regidor de l'ajuntament de Sant Joan d'Alacant a les eleccions municipals espanyoles de 1991 i 1995, i posteriorment a les de 2003 i 2007. De 1995 a 1998 fou Director General d'Interior de la Generalitat Valenciana, i es va veure obligat a dimitir a causa de l'escàndol provocat per les obres d'ampliació il·legal del seu habitatge. De 2003 a 2007 vicepresident tercer de la Diputació d'Alacant.
El 2011 va renunciar com a president local del PP a Sant Joan quan va ser elegit diputat a les eleccions generals espanyoles de 2011. De 2011 a 2014 fou secretari primer de la Comissió d'Economia i Competitivitat del Congrés dels Diputats.

## Referències

* ↑ Esquembre i Lon, Jaime «EU dice que López Garrido ha dimitido "tarde y con excusas"» (en castellà). El País, 25-04-1998.
* ↑ Ayala-Dip, J. Ernesto «El Ayuntamiento ordena la demolición del chalé del ex director de Interior» (en castellà). El País, 22-08-1998.
* ↑ Corporació de la Diputació d'Alacant, 2003
* ↑ López, L.G. «López Garrido cierra la guerra interna en el PP y renuncia a seguir en la presidencia» (en castellà). Diario Información, 25-09-2012.
* ↑ Fitxa del Congrés dels Diputats
# Cantó d'Alto-di-Casaconi

El cantó d'Alto-di-Casaconi és una antiga divisió administrativa francesa situat al departament de l'Alta Còrsega i a la Col·lectivitat Territorial de Còrsega. Va existir de 1973 a 2015.

## Administració

Llista de consellers generals :
| Període | Identitat | Partit | Qualitat |
| 2004-2015 | François Pancrazi | Unió Liberal de Progrés | Alcalde de Monte |
Llista de municipis :
| Nom | Població | Codi postal | Codi Insee |
| Bigorno | 78 | 20252 | 2B036 |
| Campile | 199 | 20290 | 2B054 |
| Campitello | 103 | 20252 | 2B055 |
| Canavaggia | 98 | 20235 | 2B059 |
| Crocicchia | 50 | 20290 | 2B102 |
| Lento | 91 | 20252 | 2B140 |
| Monte | 444 | 20214 | 2B166 |
| L'Olmu | 168 | 20290 | 2B192 |
| Ortiporio | 113 | 20290 | 2B195 |
| Penta-Acquatella | 40 | 20290 | 2B206 |
| Prunelli-di-Casacconi | 162 | 20290 | 2B250 |
| Scolca | 62 | 20290 | 2B274 |
| Volpajola | 366 | 20290 | 2B355 |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2012 |
| 2.088 | 2.456 | 2.020 | 1.810 | 1.561 | 1.964 | 2.332 |
# Kenneth Moore

Kenneth Moore (Saskatchewan, 17 de febrer de 1910 - Winnipeg, 8 de desembre de 1981) va ser un jugador d'hoquei sobre gel canadenc que va competir durant les dècades de 1920 i 1930. Fou un dels Primeres Nacions en disputar uns Jocs Olímpics pel Canadà.
Amb el Winnipeg Hockey Club guanyà l'Allan Cup de 1931. El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.

## Referències

* 1 2 «Ken Moore Olympic Results». sports-reference.com. Arxivat de l'original el 17 d’abril 2020. [Consulta: 7 abril 2019].
# Estadi Alejandro Serrano Aguilar

L'Estadi Alejandro Serrano Aguilar és un estadi esportiu de la ciutat de Cuenca, Equador.
Va ser inaugurat l'any 1945 i és la seu dels clubs Club Deportivo Cuenca i Liga Deportiva Universitaria de Cuenca. La seva capacitat és per a 14.540 espectadors.
Fou una de les seus de la Copa Amèrica de futbol de 1993.

## Referències

* ↑ «Proyecto de ampliación de Estadio». cuencanos.com. Arxivat de l'original el 2014-07-24. [Consulta: 2003].
* ↑ «Se reduce capacidad de espectadores del Alejandro Serrano Aguilar». ecuagol.com. [Consulta: 9 abril 2024].
* ↑ «Copa América 1993». Martín Tabeira rsssf.com. [Consulta: 9 abril 2024].
# Muntura Samsung NX Mini

La muntura d'objectiu Samsung NX, introduïda el 19 de març de 2014, està dissenyada pel seu ús amb càmeres sense mirall d'objectius intercanviables, com la Samsung NX Mini, la primera i única de la sèrie.
Està dissenyada per al seu ús amb un sensor d'imatge d'1" i compta amb un factor de retall de 2.7x. Té una distància de brida de 6.95mm i un diàmetre de 50mm.
La NX Mini és la càmera d'objectius intercanviables més lleugera que ha sortit al mercat.

## Esquema de noms de les càmeres amb muntura NX Mini

| Model | Any |
| NX Mini | 2014 |
El juny de 2015, van circular rumors sobre una NX mini 2. Segons les especificacions filtrades, aquest model comptaria amb el mateix sensor que la NX mini però amb un nou processador, donant capacitat per gravar vídeo 4K. Tindria cobertes frontals intercanviables i una bateria amb menys capacitat (1820 mAh en lloc de 2330 mAh).

## Sigles

Igual que tots els altres fabricants d'objectius, Samsung també usa un conjunt de sigles per a designar aspectes bàsics de cada objectiu:
* ED (Extra-low Dispersion): Incorpora lents de vidre de baixa dispersió
* OIS (Optical Image Stabilizer): Sistema d'estabilitzador d'imatge incorporat a l'objectiu

## Objectius

| Distància focal | Obertura | Any | Distància mínima d'enfoc | IS | Diametre de filtre |
| 9mm | 3.5 | 2014 | 0.11m | No | - |
| 17mm | 1.8 | 2014 | 0.18m | Sí | 39mm |
| 9-27mm | 3.5-5.6 | 2014 | 0.14m | Sí | 39mm |

## Adaptadors

* Adaptador de muntura NX-M (ED-MA4NXM): Presentat el 2014, aquest adaptador permet utilitzar objectius de Samsung amb muntura NX, a càmeres amb muntura NX Mini. Aquest, conserva els automatismes dels objectius.

## Referències

* 1 2 3 «Samsung announces tiny NX mini mirrorless camera» (en anglès). Dpreview.
* ↑ «Samsung NX mini Overview» (en anglès). Dpreview.
* ↑ «Das Auflagemaß unterscheidet sich je nach Kamerasystem» (en alemany). Objektiv berater.
* ↑ «Samsung NX Mini Review» (en anglès). Imaging resource.
* ↑ «Samsung NX Mini 2. Znamy częściową specyfikację» (en polac). Komputer swiat.
* ↑ «Samsung NX Mini 2 leaked, 4K video capture inbound» (en anglès). Sam mobile.
* ↑ «Samsung NX mini 2 leaked to bring 4K to mirrorless compact» (en anglès). Slash gear.
* ↑ «Objetivos y Lentes - siglas de objetivos Samsung» (en castellà). De camaras.
* ↑ «Samsung 9mm f/3.5 ED NX-M» (en anglès). Imaging resource.
* ↑ «Samsung NX-M 17mm F1.8 OIS Specs» (en anglès). Dpreview.
* ↑ «Samsung NX-M 9-27 mm f/3.5-5.6 ED OIS» (en anglès). Lens tip.
* ↑ «Samsung NX-M Mount Adapter» (en anglès). BH photo video.
# Ladislav Troják

Ladislav Troják (Košice, 15 de juny de 1914 - canal de la Mànega, 8 de novembre de 1948) va ser un jugador d'hoquei sobre gel eslovac que va competir sota bandera txecoslovaca durant les dècades de 1930 i 1940.
El 1936 va prendre part en els Jocs Olímpics d'Hivern de Garmisch-Partenkirchen, on fou quart en la competició d'hoquei sobre gel. El 1948, una vegada finalitza la Segona Guerra Mundial, va participar en els Jocs de St. Moritz, on guanyà la medalla de plata en la mateixa competició. En el seu palmarès també destaca una medalla d'or al Campionat del Món d'hoquei sobre gel de 1947 i una de bronze al de 1938.
Va morir, junt a sis companys seus de la selecció txecoslovaca d'hoquei sobre gel, en un accident d'avió al canal de la Mànega.
El 2011 fou incorporat a l'IIHF Hall of Fame.

## Referències

* 1 2 3 «Olympedia – Vilibald Šťovík». [Consulta: 20 gener 2025].
* ↑ «Hokej.cz - Šedesát let od největší tragédie našeho hokeje: proč a jak zemřela šestice reprezentantů?», 26-03-2012. [Consulta: 20 gener 2025].
* ↑ Šírová, Tereza. «Trosky letadla s československými hokejisty nenašli. Zabil je sebevědomý pilot», 13-09-2011. [Consulta: 20 gener 2025].
* ↑ «Modrý a Troják byli uvedeni in memoriam do Síně slávy IIHF» (en txec). Czech News Agency, 15-05-2011.
* ↑ «Bye is joined by Lundström, Modry, Trojak, Tureanu and Numminen». International Ice Hockey Federation, 18-12-2010. [Consulta: 18 juny 2023].
# Partit del Poble (Islàndia)

El Partit del Poble (en islandès: Flokkur fólksins) és un partit polític populista d'Islàndia.

## Història

El partit es va fundar al 2016 per Inga Sæland, persona invident coneguda per haver participat com a concursant a la versió islandesa del programa Factor X. El PP s'ha descrit com a "centreesquerra en temes de discapacitat i pobresa, però de dreta en pràcticament tota la resta", populista, o nativista.
A les primeres eleccions legislatives no van obtenir suport suficient per a entrar a l'Alþingi, mantenint-se com a força extraparlamentària fins a l'any següent, quan a les eleccions anticipades van aconseguir superar el llindar amb un 6.88% dels vots, amb quatre diputats. Tanmateix, al 2018 va esclatar una crisi interna per l'anomenat Afer Klaustur o Gravacions de Klaustur, un escandol polític desencadenat per les gravacions d'àudio d'un grup de parlamentaris realitzades sense el seu coneixement al bar Klaustur de Reykjavík a finals de novembre de 2018. En aquestes, membres del Partit de Centre i dos diputats del PP feien comentaris masclistes i discutien el nomenament d'un ambaixador com a favor polític. Com a conseqüència, els dos diputats del partit van ser expulsats.
A les eleccions de 2021 i 2024 el partit continuaria el seu ascens. A la darrera legislatura, el Partit del Poble formaria part del govern de coalició de Kristrún Frostadóttir juntament amb l'Aliança Socialdemòcrata i Viðreisn, primer cop en el que entren en un gabinet. En el mateix, obtindrien tres Ministeris: Educació i Infància, Transport i Govern Local, i Afers Socials i Habitatge, aquest darrer en mans de la presidenta Inga Sæland.

## Resultats electorals

| Any | Líder | Vots | % | Escons | +/– | Pos. | Govern |
| 2016 | Inga Sæland | 6,707 | 3.54 | 0 / 63 | Nou | = 8è | Extraparlamentari |
| 2017 | Inga Sæland | 13,502 | 6.88 | 4 / 63 | 4 | 7è | Oposició |
| 2021 | Inga Sæland | 17,672 | 8.85 | 6 / 63 | 2 | 5è | Oposició |
| 2024 | Inga Sæland | 29,288 | 13.78 | 10 / 63 | 4 | 4t | Coalició |

## Referències

* ↑ Pálsson, Stefán Árni. «Missti framan af putta í X-Factor: Voru fráskilin í 16 ár en Inga Sæland fór á skeljarnar í sumar - Vísir» (en islandès), 11-01-2017. [Consulta: 19 gener 2025].
* ↑ «From Iceland — Iceland's Political Parties: Who Are These People?» (en anglès americà), 23-02-2021. [Consulta: 19 gener 2025].
* ↑ «From Iceland — Flokkur Fólksins: The Populist Uprising?» (en anglès americà), 15-08-2017. [Consulta: 19 gener 2025].
* ↑ «Parlamentswahlen in Island (Rosa-Luxemburg-Stiftung Büro Brüssel)», 31-10-2021. [Consulta: 19 gener 2025].
* ↑ «General elections to the Althingi 29 October 2016». https://hagstofan.s3.amazonaws.com/media/public/624309dc-8e83-4284-bea4-4f853b99d2a0/pub_doc_Y6RyEiZ.pdf.
* ↑ Kyzer, Larissa. «Protests Outside Alþingi on Iceland’s Centenary» (en anglès americà), 02-12-2018. [Consulta: 19 gener 2025].
* ↑ «These are the ministers of the government». [Consulta: 19 gener 2025].
# Temple dels Dioscurs (Agrigent)

El temple dels Dioscuros o temple I era un temple grec de l'antiga ciutat d'Akragas, situat a la Vall dels Temples d'Agrigent.
A pocs metres al nord del denominat temple L, se situen les restes d'un conjunt de roques tallades i de fonaments. Són unes pintoresques ruïnes reconstruïdes en la primera meitat del s. XIX amb trossos de diversos períodes trobats a la zona i batejats com a temple dels Dioscurs. Constitueixen un dels punts de més difícil comprensió de la història d'aquesta àrea sagrada.
Les restes a la cantonada nord-oest indiquen l'existència d'un temple l'estilòbata que tenia 31 m de longitud i 13,39 m d'amplària; la base de la roca era de 38,69 m de llarg per 16,62 m d'ample. S'identifica com un temple perípter dòric de 6 x 13 columnes, pertanyent a la meitat del segle V ae. El temple havia de presentar el clàssic conjunt de cel·la amb prónaos i opistòdom in antis. En són visibles algunes restes de les bases dels fonaments i de la roca tallada. Els fragments del geison col·locats en la ruïna, esculpits amb una rica ornamentació, no pertanyien originàriament al temple. Aquest pseudotemple és molt popular entre els turistes.

## Vegeu també

* Vall dels Temples
* Agrigent
* Temple grec

## Notes

* ↑ Tempio dei Dioscuri Arxivat 2011-09-28 a Wayback Machine., parcovalledeitempli.it.

## Enllaços externs

* Parco della Valle dei Templi, parcovalledeitempli.it. (en italià)
* Aquest article deriva de la traducció de la seua versió: Tempio dei Dioscuri (Agrigento).
# Boston Red Sox

Els Boston Red Sox (Mitjons Vermells de Boston en català) són un club professional de beisbol dels Estats Units de la ciutat de Boston, Massachusetts, que disputa la Divisió Est de la Lliga Americana dins de l'MLB (Major League Baseball).

## Història

Els Boston Red Sox van ser fundats l'any 1893 com la franquícia de lliga menor de la ciutat de Toledo (Ohio) a la Lliga Occidental (Western League). Es van mudar a la ciutat de Boston quan aquesta lliga es va convertir en la Lliga Americana l'any 1900.
El nom de Red Sox va ser elegit pel propietari John I. Taylor en la temporada de 1907 i està basat en una forma obsoleta d'anomenar els mitjons als Estats Units. L'antic equip de Boston de la Lliga Nacional (els Braves) havia rebut originàriament com a nom Red Stockings i havien utilitzat mitjons vermells, la qual cosa va inspirar al propietari de l'equip de la Lliga Americana a utilitzar aquest sobrenom. Abans de l'any 1908, l'equip de la Lliga Americana va utilitzar mitges color blau fosc i no tenien àlies oficial. Es deien simplement els de Boston (the Bostons) o el Club de Beisbol de Boston (Boston Baseball Club).
Després d'un horrible inici l'any 2009 els Red Sox van acabar amb un rècord de 95-67, el qual només els va servir per ser escombrats en tres jocs pels angelins d'Anaheim i així van posar fi a una frustrant temporada.

## Palmarès

* Campionats de l'MLB (9): 2018, 2013, 2007, 2004, 1918, 1916, 1915, 1912, 1903
* Campionats de la Lliga Americana (12): 2007, 2004, 1986, 1975, 1967, 1946, 1918, 1916, 1915, 1912, 1904, 1903
* Campionats de la Divisió Est (6): 2007, 1995, 1990, 1988, 1986, 1975

## Evolució de la franquícia

* Boston Red Sox (1908–present)
* Boston Americans (1901-1907)

## Colors

Blau marí, vermell i blanc.

## Estadis

* Fenway Park (1912-present)
* Huntington Avenue Baseball Grounds (1901-1911)

## Números retirats

* Bobby Doerr 1
* Joe Cronin 4
* Johnny Pesky 6
* Carl Yastrzemski 8
* Ted Williams 9
* Carlton Fisk 27
* Jackie Robinson 42

## Enllaços externs

* Boston Red Sox - Lloc web oficial
* Boston Red Sox a MLB.com Arxivat 2004-08-04 a Wayback Machine.
* baseball-reference
* Boston Red Sox Vídeo Arxivat 2008-09-16 a Wayback Machine.
* Bloc Arxivat 2012-09-14 a Wayback Machine.
# Cal Don

Cal Don és una obra amb elements renaixentistes i barrocs d'Arnes (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici molt alterat del seu inicial, sofrint una "actualització", la seva portalada de mig punt encegada per donar lloc a una porta rectangular, façana retocada i ratllada, sòcol, etc. Es conserva a la façana un escut d'armes, les superfícies exteriors pintades fent ressaltar, cantoneres, línies de forjats i finestres. Alguns balcons, els centrals reposen sobre mènsules.

## Història

Pertangué a la família del "Don", un dels senyors amb més poder d'Arnes. L'esmentat "Don" va arribar a posseir quasi tota l'illa de cases que està aquesta casa.

## Referències

* 1 2 «Cal Don». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Liisa-Maria Sneck

Liisa-Maria Sneck (Hèlsinki, 10 de novembre de 1968) és una jugadora d'hoquei sobre gel finlandesa, ja retirada, que va competir entre el 1992 i el 2006. Jugava de portera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel.
En el seu palmarès també destaquen quatre medalles de bronze al Campionat del món i tres medalles d'or al Campionat d'Europa. Amb la selecció finlandesa jugà un total de 77 partits.
A nivell de clubs va jugar amb l'IFK Helsingfors, l'Ilves Tampere i el Keravan Shakers. Amb l'Ilves va guanyar la lliga finlandesa de 1990, 1991, 1992 i 1993. Amb els Keravan Shakers va repetir aquest èxit el 1996. Posteriorment va jugar al Canadà amb els Hamilton Golden Hawks. En retirar-se de la competició activa va exercir d'entrenadora de l'IHK Hèlsinki.

## Referències

* ↑ «Liisa-Maria Sneck Olympic Results». sports-reference.com. Arxivat de l'original el 2012-11-12. [Consulta: 31 març 2020].
* ↑ «Petra Vaarakallio kaikkien aikojen pistepörssin kärkeen» (en finlandès). kaleva.fi. [Consulta: 30 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 312. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
* ↑ «Liisa-Maria Sneck». eliteprospects.com. [Consulta: 31 març 2020].
# La Creueta (Les Borges Blanques)

La Creueta és una creu de terme de les Borges Blanques (Garrigues), situada a la cruïlla de l'avinguda de Jaume I i l'avinguda de Mare de Déu de Montserrat.

## Història

Les Borges Blanques comptava amb diverses creus monumentals, totes elles destruïdes l'any 1936. Acabada la Guerra Civil espanyola, es va construir una nova creu, que es va enderrocar a finals dels anys 1970 per a construir-hi un bloc de pisos. Un veí la va rescatar juntament amb una part de la columna, i el 2016 la va retornar a l'Ajuntament, que la va reparar i col·locar prop de l'emplaçament original, juntament amb un banc i enjardinament dels voltants.

## Referències

* ↑ «Creu de terme». Pobles de Catalunya.
* ↑ «Les Borges restaura i recupera 'la Creueta' després de 40 anys desapareguda». Territoris. Les Garrigues, 11-07-2016.
# Barneo

Camp Barneo (rus: Лагерь Бaрнео) és una base sobre el gel privada russa que s'estableix cada any sobre el gel a la deriva i està relativament a prop del pol Nord.

## Història

La primera base sobre el gel Barneo es va muntar l'any 2002. Aquesta base sobre el gel està patrocinada per la Societat Geogràfica de Rússia i normalment dura fins al mes d'abril. Segons la localització de la base de cada any es poden fer excursions al Pol Nord sobre esquís, trineus de gossos o amb helicòpter. L'any 2007 Barneo estava situada a 89° 31.5′ N, 30° 27′ O﻿ / ﻿89.5250°N,30.450°O﻿ / 89.5250; -30.450. Tanmateix, els vents del nord poden fer derivar la base cap al sud-est a una velocitat de 0,8 km/h. Des del 2008, ha esdevingut una destinació turística. No s'ha de confondre la base Barneo amb les bases de gel a la deriva establertes en l'era soviètica per l'Acadèmia Russa de Ciències.
Barneo consta d'una pista d'aterratge sobre gel (de 1200 m de llargada per 60 m d'amplada) i una base de diverses tendes amb calefacció (mantinguda a 15-18 °C) per a ús turístic. També disposen de biolavabos. S'ha de refer completament cada any. Es fa servir un bulldozer per aplanar la neu i així hi poden fins i tot aterrar avions de càrrega com l'Antonov An-74.
El 9 d'abril de l'any 2014, un total de 44 corredors van participar en la "Marató del Pol Nord" que es fa cada any partint de Barneo.
A finals de la temporada es treu tot l'equipament de sobre el gel.

## Enllaços externs

* Barneo Base
* News from Barneo Apr 18, 2007 Arxivat de setembre 28, 2007, a Wayback Machine.
* Vicaar International Projects and Expeditions site
* News from Barneo 2012 Arxivat 2012-03-24 a Wayback Machine.
* Russian Geographic Society
# Deepika Padukone

Deepika Padukone (Copenhaguen, 5 de gener de 1986) és una model i actriu índia de la indústria de Bollywood.
Va debutar al cinema amb la pel·lícula Aishwarya de 2006. Al següent any, va ser la protagonista en Om Shanti Om; la pel·lícula va resultar ser un èxit comercial i li va valer per guanyar el premi Filmfare al Millor debut femení. Altres pel·lícules en les quals ha participat són Love Aaj Kal (2009), Housefull (2010), Cocktail (2012) Yeh Jawaani Hai Deewani (2013), i Goliyon Ki Raasleela: Ram-Leela (2013), la tercera pel·lícula més reeixida comercialment de la història de Bollywood.

## Filmografia

Cinema :
| Any | Títol | Paper | Notes |
| 2006 | Aishwarya | Aishwarya | Pel·lícula kannada |
| 2007 | Om Shanti Om | Shantipriya/Sandhya (Sandy) | Premi Filmfare al millor debut femení |
| 2008 | Bachna Ae Haseeno | Gayatri |
| 2009 | Chandni Chowk to Xina | Sakhi (Ms. TSM)/ Meow Meow (Suzy) |
| 2009 | Billu | Ella mateixa | Aparició especial en la cançó «Love Mera Hit Hit» |
| 2009 | Love Aaj Kal | Meera Pandit |
| 2009 | Main Aurr Mrs Khanna | Raina Khan | Aparició especial |
| 2010 | Karthik Calling Karthik | Shonali Mukherjee |
| 2010 | Housefull | Sandy |
| 2010 | Lafangey Parindey | Pinky Palkar |
| 2010 | Break Ke Baad | Aaliyah Khan |
| 2010 | Khelein Hum Jee Jaan Sey | Kalpana Datta |
| 2011 | Dum Maro Dum | Ella mateixa | Aparició especial en la cançó «Mit Jaaye Gum (Dum Maaro Dum)» |
| 2011 | Aarakshan | Poorbi Anand |
| 2011 | Desi Boyz | Radhika Awasthi |
| 2012 | Cocktail | Veronica Malaney |
| 2013 | Race 2 | Elena |
| 2013 | Bombai Talkies | Ella mateixa | Aparició especial en la cançó «Apna Bombai Talkies» |
| 2013 | Yeh Jawaani Hai Deewani | Naina Talwar |
| 2013 | Chennai Express | Meena Lochni | Post-producció |
| 2013 | Kochadaiyaan | Pel·lícula tamil.Post-producció |
| 2013 | Goliyon Ki Raasleela Ram-Leela | Leela Sanera | 15 de novembre |
| 2014 | Finding Fanny | Angelina ("Angie") | 12 setembre |
| 2014 | Happy new year | Mohini | 23 d'octubre |
| 2015 | Piku | Piku |
| 2015 | Tamasha | Tara Maheshwari |
| 2015 | Bajirao Mastani | Mastani |
| 2017 | xXx: Return of Xander Cage | Serena |